Diari Oficial de la Generalitat Valenciana


Sumari del DOGV 7841, del 01-08-2016 (2016/6206)

Extracte de la Resolució de 27 de juliol de 2016, de la Conselleria d'Educació, Investigació, Cultura i Esport, por la qual es convoquen ajudes a la producció i edició discogràfica per a l'exercici 2016.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7841

Data del DOGV
:   01-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6206


Data del document
:   27-07-2016

Organisme emissor
:   Culturarts Generalitat

Tipus de document
:   Extracte

Descriptors 

:   * Culturarts Generalitat
    * ajuda pública

Extracte de la Resolució de 27 de juliol de 2016, de la Conselleria d'Educació, Investigació, Cultura i Esport, por la qual es convoquen ajudes a la producció i edició discogràfica per a l'exercici 2016. [2016/6206]  
BDNS (identif.): 313447.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre General de Subvencions, es publica l'extracte de la convocatòria, de la qual, el text complet pot consultar-se en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Persones beneficiaries  
Podran obtindre estes ajudes els projectes presentats per les empreses discogràfiques o professionals que estiguen en situació d'alta en el Cens d'Obligats Tributaris, en l'epígraf corresponent d'Activitats de producció i/o edició discogràfica, per a projectes de producció i edició que continguen obres de compositors i compositores valencianes o interpretats per professionals de la música valencians.  
  
Segon. Objecte  
Convocar, per a l'exercici 2016, les subvencions per al foment de la producció i edició discogràfica, en el marc de les competències de CulturArts Generalitat i d'acord amb els objectius que té encomanats, amb la finalitat d'impulsar i afavorir l'edició i producció discogràfica d'obres musicals de compositores i compositors valencians, en l'àmbit competencial de la Generalitat.  
  
Tercer. Bases reguladores  
Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la que se establixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat. (DOCV 7832, 20.07.2016).  
  
Quart. Import  
D'acord amb la Llei 11/2015, de 29 de desembre, de pressupostos de la Generalitat per a 2016, les ajudes convocades s'imputaran al crèdit previst en la secció 09, entitat 00002, línia de subvenció S6426000, «Ajudes a la producció discogràfica», per un import màxim de 50.120 euros, inclòs en el capítol IV del pressupost de CulturArts Generalitat. L'ajuda màxima individual serà de 5.000 euros i no podrà superar el 50 % del cost total del projecte.  
  
Cinqué. Termini de presentació de sol·licituds  
El termini de presentació de sol·licituds serà de 45 dies naturals a comptar des del dia següent a la publicació de la convocatòria present en el Diari Oficial de la Comunitat Valenciana.  
  
Sisé. Documentació  
Les sol·licituds hauran d'emplenar-se necessàriament conforme al model de sol·licitud que s'hi adjunta com annex I a aquesta convocatòria, i s'acompanyarà dels documents o certificacions, originals o fotocòpies que han d'estar compulsades, a que fa referència en cada capítol del model sol·licitud, i hauran de desenvolupar els apartats següents:  
  
a) Projecte musical que es registrarà en el qual s'especifique:  
- El contingut musical, amb les obres i els autors o les autores d'aquest, especificant les que formen part del patrimoni musical valencià o són de creació contemporània.  
- Intèrprets que participen en la gravació, el seu nombre, especialitat i historial professional, així com les activitats per a 2016 de caràcter nacional i internacional en què participen, i les activitats que organitzen com a pròpies, com ara festivals o cicles de concerts, cursos de formació i activitats del seu segell de gravació, si ho tenen.  
  
- El pressupost desglossat de les respectives despeses, atenent els criteris fixats en el punt 2.3 de la present convocatòria.  
b) Memòria d'activitats de producció/edició discogràfica, de les empreses i/o professionals sol·licitants.  
c) Declaració de subvencions sol·licitades o concedides per altres organismes públics o privats per a aquest mateix projecte musical. Si no s'ha sol·licitat o no s'ha concedit, s'hi haurà de manifestar «Cap».  
  
d) Declaració d'ajudes de minimis rebudes durant els dos exercicis fiscals anteriors i durant l'exercici fiscal en curs.  
e) Memòria explicativa de la distribució i de la comercialització dels CD/DVD objecte de la sol·licitud d'ajuda, realitzada per l'empresa o per la societat editora.  
Igualment, la sol·licitud s'haurà d'acompanyar de la documentació següent:  
f) Catàleg de l'empresa o de la societat editora.  
g) Prova de la gravació que es pretén fer en CD/DVD. També s'hi aportaran les partitures o els textos del material que es registrarà per a poder valorar la qualitat i l'interés d'aquest.  
h) En el supòsit de persones jurídiques, s'hi haurà d'aportar còpia confrontada del document constitutiu ?escriptura o document privat- i qui n'acredita la representació, si és el cas.  
i) Dades bancàries en què es vol rebre l'import de l'ajuda sol·licitada, en cas de resultar-ne beneficiari o beneficiària, omplint el model de domiciliació bancària que s'adjunta com a annex II en aquesta convocatòria.  
De la mateixa manera, les persones sol·licitants hauran d'omplir les declaracions responsables del model de sol·licitud, així com també la que es refereix al compliment de la normativa sobre integració laboral de persones amb discapacitat o, si és el cas, exempció d'aquesta obligació, per a les empreses amb 50 o més treballadors, de conformitat amb l'article 38.1 de la Llei 13/82, de 7 d'abril, d'Integració Social dels Minusvàlids.  
Qui sol·licite les ajudes haurà d'acreditar també que es troba al corrent en el compliment de les obligacions tributàries, amb les administracions estatal i autonòmica, així com de les obligacions amb la Seguretat Social.   
  
València, 27 de juliol de 2016.- El president de CulturArts Generalitat: Vicent Marzà Ibáñez.